
Ajuntament de
Sant Cebria de Vallalta

o




CORRECCIONS
SEGONA PROVA.- CONEIXEMENTS TEÒRICS. PROVA ESCRITA

Preguntes:
1. Els web o les publicacions digitals per a les administracions públiques. Objectius, característiques i instruments. (2 punts)
Donar a conèixer el conjunt d’informació, serveis i tràmits que ofereixen amb l’objectiu d’acostar l’administració a la ciutadania.

Què contenen?

· Informació sobre el municipi (accés, mobilitat, calendari de dies festius, història..)

· Serveis i equipaments que ofereix el municipi. 

· Àmbits d’actuació 

· Actualitat

· Accés a la seu electrònica

· Transparència 

· Perfil del contractant

· Canals de contacte per formular queixes, consultes o suggeriments.

· Directori de xarxes socials i/o aplicacions mòbils, si en tenen.

· Publicacions periòdiques (butlletins), si en tenen.

· Declaració d’accessibilitat 

· Avís legal

Com han de ser? Característiques
· Accessibles

· Segurs

· Amb informació actualitzada

· Redacció en llenguatge clar, precís i no sexista

· Navegació fàcil

· Disseny responsiu que permet adaptar el disseny dels continguts als diferents dispositius d’accés (mòbil, ordinador, tauletes)

· Disseny visual d’acord amb les pautes d’imatge corporativa

· Oferir diferents sistemes d’accés a la informació (menú de navegació temàtic, mapa web, cercador)

Instruments

· Web corporativa

· Xarxes socials 

· Butlletí electrònic

2. Informació subjecta al règim de transparència. L’accés a la informació pública. (2 punts)

· Normativa: LLEI 19/2014, del 29 de desembre, de transparència, accés a la informació pública i bon govern.
· Contingut:

· Informació subjecta al règim de transparència. (article 8)

· L’accés a la informació (articles 18 i 19)

3. Formes de finalització del procediment administratiu. (1 punt)

· Normativa: Llei 39/2015
· Contingut: Resolució, desistiment, renúncia, caducitat, impossibilitat material causes sobrevingudes. (art. 84)

4. Protecció de dades de caràcter personal: els drets de les persones. (2 punts)

· Normativa: Llei orgànica 3/2018, de 5 de desembre, de protecció de dades personals i garantia dels drets digitals. +RGPD 2016/679 (RGPD)
· Contingut: Accés, rectificació, oposició, supressió, portabilitat, limitació tractament i retirada consentiment. (articles 12 a 18).
5. Els mitjans de comunicació socials: concepte, tipologia i característiques. L'adaptació dels continguts comunicatius als nous formats digitals. (2 punts)
Concepte

Els  mitjans de comunicació social o social media són el conjunt de plataformes de comunicació en línia dedicades a crear, editar, publicar i compartir informació, idees i altres formes d'expressió a través de xarxes i comunitats virtuals. Els mitjans de comunicació social són eines proporcionades per l'ordinador que permeten crear, compartir i intercanviar informació, interessos professionals, idees, imatges, vídeos… en les comunitats virtuals i les xarxes socials.

Aquestes aplicacions són econòmiques i fàcilment accessibles. Per tant, tothom que tingui un ordinador o un smartphone i connexió a Internet pot publicar contingut i accedir a la informació publicada per altres usuaris. És un sistema de transmissió de moltes fonts a molts receptors en contrast amb els mitjans de comunicació tradicionals que segueixen un model de transmissió monològica (d'una única font a molts receptors). 

Perquè els mitjans socials funcionin d'una manera fluïda cal que hi hagi una bona xarxa de comunicacions que permeti les connexions ràpides i de qualitat.

Tipologia

· Xarxes Socials:

· X: Plataforma de microblogging utilitzada per compartir notícies i opinions en temps real.

· Facebook: Xarxa social que permet compartir notícies, articles i vídeos amb una àmplia audiència.

· Instagram: Xarxa social per compartir imatges i vídeos. 

· LinkedIn: Xarxa social professional utilitzada per compartir notícies i articles rellevants per a sectors específics.

· Portals de Notícies en Línia:

· Webs de Notícies: Plataformes digitals que ofereixen notícies en temps real.

· Blocs: Espais digitals on es publiquen articles sobre temes específics.

· Podcasts i Vídeos en Línia

· Podcasts: Programes d'àudio que es poden descarregar o escoltar en línia. 

· YouTube: Plataforma de vídeos on es poden trobar notícies, entrevistes i continguts d'entreteniment. 

Característiques

Un dels canals clau per a poder comunicar des de les institucions públiques són les xarxes socials. Són el conjunt de plataformes de comunicació en línia dedicades a crear, editar, publicar i compartir informació, idees i altres formes d’expressió a través de xarxes i comunitats virtuals.

Davant d’una societat cada vegada més connectada, els mitjans socials es posicionen com un canal imprescindible en les institucions públiques per a establir una relació amb la ciutadania amb les següents característiques:

1. Obertura i transparència: cal mostrar tal com és l’organització, amb naturalitat i amb voluntat de servei. 

2. El to amb què es conversa ha de ser sempre proper i cordial. Per tant, s’ha d’intentar escoltar les persones i donar respostes adequades a les seves necessitats, perquè̀ els usuaris d’aquests espais sentin que la presència de l’Ajuntament no és intrusiva i que es participa en la seva conversa d’igual a igual. 

3. Integritat (servei públic): la comunicació́ i atenció a través de les xarxes socials ha de ser tan eficaç̧ o més del que ho és la presencial. Alhora, ha de ser més eficient i donar més resultats. Convé mostrar en tot moment una predisposició a escoltar i ajudar el ciutadà en tot el que sigui possible, i oferir solucions a tots el seus dubtes i consultes. 

4. Quan s’és a les xarxes socials, s’ha de tenir present que s’entra en un terreny propi de la ciutadania. I aquí cada usuari té la seva opinió, que no sempre s’ha de compartir, però sí respectar. La presència de l’Ajuntament no té com a objectiu fer canviar aquestes opinions, ni imposar-ne d’altres, tan sols es pretén compartir, escoltar i conversar amb la ciutadania en el seu espai.

Adaptació als nous formats digitals

L’adaptació s’ha de fer a un nou entorn, immediatesa, nova tipologia de lector i noves maneres de produir. 

Els nous formats permeten connectar amb una audiència que ja no s’interessa pels mitjans tradicionals. Cal adaptar el llenguatge i la comunicació a la lleugeresa i la naturalitat del periodisme mòbil perquè aquests formats permeten comunicar directament amb l'audiència. I aquesta interacció proporciona una honestedat que ajuda a construir una confiança amb l’Ajuntament.

Com fer l’adaptació?

1. Desenvolupament i posada en marxa de projectes comunicatius nous, d’acord amb la comunicació del segle XXI i pensant en els nous públics i els nous formats multimèdia

2. Identificació de tendències a la xarxa on cal que l’administració sigui present

3. Difusió a les xarxes socials

4. Adequació del llenguatge a cadascuna de les xarxes

5. Indicacions d’identitat visual corporativa per a cada canal

6. Normes d’escriptura, tipus de publicació i com respondre les interaccions amb la ciutadania

7. Monitoratge de la reputació i imatge a la xarxa amb informes i estratègies que l’afavoreixinla 
Els perfils municipals intentaran donar resposta a les interpel·lacions, sempre que:

1. La voluntat de la comunicació de la ciutadania sigui obtenir una resposta i/o posar en relleu alguna situació.

2. La comunicació sigui respectuosa.

3. La comunicació no busqui fer publicitat o difusió comercial i/o ideològica.

6. El butlletí d'informació municipal i ciutadana. (1 punt)

El butlletí d'informació municipal i ciutadana és una eina essencial de comunicació institucional que té la missió d'arribar a tota la ciutadania, per tal de garantir que tothom estigui informat de l'acció de govern i dels serveis municipals. Alhora, vetlla per difondre novetats i activitats de la vida social, cultural, esportiva i associativa del municipi, amb la voluntat de reflectir la pluralitat de la ciutadania. L'àrea de Comunicació n'assumeix l'edició i redacció, d'acord amb el manual d'imatge corporativa.


El butlletí es presenta en dos formats: electrònic i en paper. En el format electrònic, per rebre’l cal subscriure’s prèviament mitjançant un formulari web. Aquest format sol tenir una periodicitat setmanal: recull les notícies més recents i anuncia les activitats dels pròxims dies. Un cop enviat, també queda disponible per a consulta al portal de l'Ajuntament.


Tot i l'expansió de les noves tecnologies, la majoria d'ajuntaments mantenen l'edició en paper del butlletí municipal per facilitar l'accés a la informació als col·lectius amb dificultats per accedir als formats digitals. La periodicitat del format en paper sol ser mensual o trimestral. La distribució es pot fer directament a les bústies dels veïns o en punts clau del municipi, com ara equipaments municipals i comerços locals. Els butlletins en paper també es publiquen en format pdf al web municipal, perquè tota la ciutadania els pugui consultar.

Mantenint tots dos formats, l'Ajuntament assegura una comunicació inclusiva, en compliment del dret universal a estar informat.


